Kininvie (Brenneree)

Kininvie is en Whisky-Brenneree in Dufftown, Moray. Se höört William Grant & Sons, de in disse Destille Malt-Whisky to’n Versnieden mit de huusegenen Blended Whiskys herstellen deit.

 Historie 
De Brenneree Kininvie höört to de jüngsten Destillen vun Schottland. Se hett den Bedrief an’n 4. Juli 1990 opnahmenKininvie vun Andy Sutherland op Edinburgh malt whisky tour, afropen an’n 24. Dezember 2007http://www.whiskymag.com/magazine/issue1/12004871.html : Tomorrow’s malt (Balvnie) vun Jim Murray in Whisky Magazine], afropen an’n 24. Dezember 2007. De Brenneree is op dat Grundstück vun de Balvenie-Brenneree boet worrn un besteiht ut blots een Brennhuus mit en moderne reeknerkontrolleerte Destillatschoonsanlaag. De annern Vörgäng vun de Produkschoon warrt vun de Balvenie-Brenneree mit övernahmen, so as dat Meeschen.. Üm de Nafraag aftodecken löpt de Bedrief ahn Ünnerbreken.

Meist de hele Whisky warrt för de Blended Whiskys vun William Grant & Sons bruukt. 2010 weer Kinvie dicht maakt, as de Ailsa Bay vun den Kunzern ehr Produkschoon opnahmen hett. 2012 is Kininvie aver wedder in Bedrief gahn.

 Produkschoon 
De Brenneree steiht in dat schottische Whiskyrebeet Speyside un kriggt ehr Water för de Produkschoon ut de Conval Hills. Brennt warrt in dree wash stills un söss spirit stills. Bit hüüt sünd ut de Destille blots twee Single-Malt-Whiskys rutbröcht worrn. De eerste is en lütte Utgaav mit den Naam Hazelwood 105, de tweete heet Hazelwood Reserve. De gröttste Deel vun den produzeerten Whisky ut de Kininvie-Brenneree geiht aver in de Produkschoon vun Blended Whiskys, vör allen vun den Clan MacGregor, de sik dör en hogen Andeel an Grain-Whisky uttekent. Siet 2005 gifft dat vun William Grant & Sons ok en Blended-Malt-Whisky ünner den Naam Monkey Shoulder, de ut de Single Malts vun de Grant-Destillen Kininvie, Balvenie un Glenfiddich versneden warrtMONKEY SHOULDER vun Royal Mile Whiskie, afropen an’n 24. Dezember 2007.

 Kiek ok 
 List vun de schottischen Brennereen

 Borns 

Kategorie:Whiskybrenneree
Kategorie:Whiskymarke
Kategorie:Schottland